钦定古今图书集成/明伦汇编/闺媛典/第265卷 > 伍宗铭妻黄氏
## 钦定古今图书集成/明伦汇编/闺媛典/第265卷 > 伍宗铭妻黄氏

按《清流县志》：“黄氏，明经伍元母，宗铭妻。幼有仪范。宗
铭早亡，黄痛欲绝，谓所亲曰：‘吾夫罹此大变，吾将相
随九泉矣。家人环守之。姑复慰之曰：‘而翁老且无他
子，汝不为二孤计，宁忍吾二老无依乎’？遂强起治丧
葬，延师教子，孀居三十年，始终如一。年六十有六，孙
六人，曾孙九人。临终曰：‘吾苦守教汝曹，汝曹宜自奋
志’’！”寻卒。